Diari Oficial de la Generalitat Valenciana


Sumari del DOGV 1590, del 19-07-1991 (1991/822145)

ORDRE de 14 de juny de 1991, de la Conselleria d'Agricultura i Pesca, per la qual s'aprova el Pla d'obres i millores territorials de la zona desfavorida per regressió de població del Palancia (Castelló).
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/06/14/(4)/dof/vci/html**

### Dades del document

Número de DOGV
:   1590

Data del DOGV
:   19-07-1991

Secció del DOGV
:   DISPOSICIONS GENERALS

Número del document
:   1991/822145


Data del document
:   14-06-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 14 de juny de 1991, de la Consellria d'Agricultura i Pesca, per la qual s'aprova el Pla d'obres i millores territorials de la zona desfavorida per regressió de població del Palància (Castelló).  
El Decret 151/1990, de 17 de setembre, del Consell de la Generalitat Valenciana, estableix que serà d?aplicació a tot el territori de la Comunitat Valenciana, ja que és classificada com a objectiu número 1 al Reglament (CEE) 2052/88 del Consell, el que es regula en la Llei de Reforma i Desenvolupament Agrari en matèria d'obres i millores territorials.  
Estableix, així mateix, que les obres a executar seran realitzades preferentment a les zones d?agricultura de muntanya, de regressió de població i amb limitacions específiques; sent, els plans d'obra, aprovats per ordre de la Conselleria d'Agricultura i Pesca.  
Les zones desafavorides de la Comunitat Valenciana van quedar determinades per la Directiva 86/466/CEE, ampliades per Decisió del Consell 89/566/CEE, conformement a la definició que realitza sobre això la Directiva 75/268/CEE. A la indicada normativa comunitària va inclosa la zona desafavorida per regressió de població del Palància, a la província de Castelló, en la qual s'hi inclouen, entre d'altres, els Municipis de Navajas, Segorbe, Soneja i Sot de Ferrer, objecte d'aquest pla.  
L'Ordre de 28 de juny de 1988 de la Conselleria d'Agricultura i Pesca va regular la participació a la programació i seguiment d'actuacions i inversions a executar a les zones agrícoles desafavorides.  
Constituïda la comissió de participació de la zona desafavorida per regressió de població del Palància (Castelló), ha estat elaborat per la Direcció General de Desenvolupament Agrari, un primer Pla d'obres i millores territorials, que comprén el conjunt d'obres i actuacions determinades per la indicada comissió, que es refereixen al condicionament i millora de camins rurals.  
Examinat el dit pla, aquesta conselleria considera que les obres que s'hi inclouen, en beneficiar les condicions de tota la zona i que s'estimen necessàries per a l'actuació de la conselleria, han estat degudament classificades segons determinen els articles 61 i 62 de la Llei de Reforma i Desenvolupament Agrari; contribuint a la millora de les condicions estructurals agràries de la zona.  
Per això i fent ús de les facultats que tinc atribuïdes,  
ORDENE:  
Article primer  
Aprovar el Pla d'obres i actuacions a la zona desfavorida per regressió de població del Palància (Castelló), així declarada per la Comunitat Econòmica Europea.  
Article segon  
D'acord amb els articles 61 i 62 de la Llei de Reforma i Desenvolupament Agrari les obres incloses al pla de condicionament i millora de camins rurals quedaran classificades com a obres d'interés general, incloses al grup a) de l'article 61 de la llei, raó per la qual seran totalment subvencionades.  
DISPOSICIONS FINALS  
Primera  
La Direcció General de Desenvolupament Agrari d'aquesta conselleria. dictarà les normes complementàries per a la millor aplicació de tot el que ordena aquesta ordre.  
Segona  
L'ordre entrarà en vigor el dia de la publicació al Diari Oficial de la Generalitat Valenciana.  
València, 14 de juny de 1991.  
El Conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI